Ергән йылғаһының уң яҡ ярынан Дербенев ҡалҡыулығын үткәс, тау түбәнендәге тигеҙлектә Бурлыҡ йылғаһы ағып ята. Элегерәк ошо урында ат ҡараҡтары урланған аттарын йәшереп тотҡан. Ул осорҙағы землянка, һарай урындары әле лә һаҡланған. Салауат ҡалаһындағы хәрби часть, Бурлыҡты быуып, һаҙан балығын үрсетергә ҡарар итә. Әммә йылғаны ауыҙлыҡлай алмайҙар, ул, барыбер быуаны йырып, үрсегән балыҡты ла ағыҙып алып китә.